תורבת-י חיידריה

תורבת-י חיידריה (בפרסית: تربت حيدريه) היא עיר במרכז מחוז תורבת-י חיידריה, בפרובינציית ח'וראסאן רזאווי, איראן, המשמשת כבירת המחוז והפרובינציה. העיר הגדולה הקרובה ביותר היא משהד, הנמצאת במרחק 175 קילומטרים ממנה.

העיר מפורסמת בזכות שדות הזעפרן שלה ובכך שהיא יצרנית הזעפרן הגדולה בעולם מכאן ניתן לה הכינוי "בירת הזהב האדום של איראן".

 אטימולוגיה 
פירוש השם תורבת בפרסית הוא "מקום קבורה", ולכן פירוש שם העיר הוא "מקום קבורתו של חיידר", על שם קוטב א-דין חיידר , שייח' סופי בן המאה ה-13 שקברו נמצא בלב העיר. חיידר היה מייסד כת הדרווישים הסגפנית היידאריס. הוא נפטר בסביבות שנת 1220 וקבור בבניין גדול בעל כיפה לא רחוק מהעיר.

בימי קדם עיר זו נודעה בשם זאווה ובמאה ה-19 היא נודעה בשם תורבת-י אסחאק ח'אן, או תורבת-י עיסא ח'אן על שם אֶסְחָאק ח'אן קראאי .

 היסטוריה 
בעקבות הפלישה המונגולית לאיראן תושבי זאווה (תורבת-י חיידריה העתיקה) היו הקורבנות הראשונים של הפלישה. המקום הפך רשמית לעיר רק לאחר התקופה הספווית.

העיר פרחה בתקופת שלטונו של אסחאק ח'אן קראאי, אחד הח'אנים והדמויות הפוליטיות של תקופת הקג'אר שהיה המנהיג של שבט הקראים הטורקים המקומיים, אשר שלט כמושל חצי-אוטונומי של תורבת-י חיידריה בין השנים 1775 ל-1816. הוא בנה ופיתח את העיר ויצר שינוי כה עצום עד כי עיר זו נודעה במשך זמן רב בשם אסחאק ח'אן תורבת.

במאה ה-20 לפני מלחמת העולם השנייה, הקונסוליות הבריטיות והרוסיות שכנו בעיר באזור באע' סולטאניה , דבר המצביע על חשיבותה הפוליטית והכלכלית של העיר באותה תקופה.

 דמוגרפיה 
 שפה 
תושבי העיר דוברים פרסית ואת הניב הח'וראסאני, הקרוב מאוד לניב של ערים אחרות בח'וראסאן, ובמיוחד זה של משהד.

 גלריית תמונות 

 אישים בולטים 
 אֶסְחָאק ח'אן קראאי תורבתי, נפטר בשנת 1816; ראש שבט הקראי ומייסד העיר בסוף תקופת השושלת האפשארית
 מחמוד שהאבי חוראסאני (1903–1986); עורך דין, פילוסוף בכיר ואחד המשפטנים המפורסמים והבולטים ביותר של העידן הפהלווי. פרופסור באוניברסיטת טהראן.
 מוחמד קהרמאן (1921–2013); משורר
 סעיד סוהיילי (1959); במאי ותסריטאי איראני
 רזה ראפי (1968); סופר, סאטיריקן, עיתונאי איראני
 סתארה אסכנדרי (1974); שחקנית איראנית
 לאלה אסכנדרי (1975); שחקנית איראנית
 חסן טפיאן (1993); ספורטאי

 קישורים חיצוניים 

 הערות שוליים 

קטגוריה:ח'וראסאן רזאווי: יישובים
קטגוריה:איראן: ערים
קטגוריה:פרובינציות איראן: ערי בירה